Malaisia grand prix

Malaisia grand prix oli võidusõiduvõistlus Malaisias, mis toimus 36 korral, millest 19 korral oli see ka Vormel 1 kavas.

Võistluse alguseks loetakse 1962. aastat, kui see peeti Singapuris. 1968–1975 ja 1977–1982 korraldati seda Shah Alami ringrajal. Aastatel 1999–2017 toimus Malaisia grand prix Sepangi ringrajal ja neil aastatel oli see ka Vormel 1 sarjas.

Sepangi ringrajal peetakse ühtlasi samanimelist mootorrataste grand prixd.

 Ajalugu 
1961. aastal peeti Singapuris tänavaringrajal (Thomsoni tee ringrajal) autovõidusõit Formula Libre sarjas kui Orient Year Grand Prix. 1962. aastal peeti see nime all Malaia grand prix ja seda peetakse Malaisia grand prix alguseks. (Malaisia loodi järgmisel 1963. aastal, kui Malaia Föderatsiooniga ühendati Singapur, Põhja-Borneo (Sabah) ja Sarawaki koloonia).

1964. aastal jäeti võistlus kehvade ilmaolude pärast pooleli ning 1965. aastal toimus võistlus viimast korda Singapuris, sest sama aasta augustis arvati Singapur föderatsioonist välja. 1966. ja 1967. aastal jäi Malaisia grand prix pidamata. Samal ajal jätkas Singapuris toimuv võistlus samal rajal nime all Singapuri grand prix, kus seda peeti kuni 1973. aastani.

1968. aastal toimus võistlus värskelt avatud Shah Alami ringrajal Selangori osariigis, kus seda peeti kuni 1982. aastani. 1976. aastal jäi võistlus ära ning samuti ei peetud seda 1983–1994. Viimast korda peeti võidusõit Shah Alamis 1995. aastal ja taas oli võistluspaus 1996–1998. 2003. aastal müüdi Shah Alami ringrada osariigi valitsusele, kes rajas sinna elurajooni.

Alates 1999. aastast peeti võistlust Sepangi ringrajal, mille kavandas saksa insener Hermann Tilke, kes on lõi hiljem mitmedki teised Vormel 1 võistlusrajad. Aastatel 1999–2017 oli see Vormel 1 etapp, kuid 2018. aastal leping aegus ja seda ei pikendatud, kuna Vormel 1 võistluse litsentsitasu peeti liiga suureks ning piletimüüki nõrgaks.

 Malaisia grand prix võitjad 
pisi|2007. aasta Malaisia grand prix
pisi|2010. aasta Malaisia grand prix
pisi|2012. aasta Malaisia grand prix
Neljal korral on võistluse võitnud John MacDonald (1970, 1971, 1973, 1975) ja Sebastian Vettel (2010, 2011, 2013, 2015) ning kolmel korral Michael Schumacher (2000, 2001, 2004) ja Fernando Alonso (2005, 2007, 2012).

 Malaisia grand prix Vormel 1 sarjas 
 Aasta Vormel 1hooaeg Võitja Meeskond 1999 1999  Eddie Irvine Ferrari 2000 2000  Michael Schumacher Ferrari 2001 2001  Michael Schumacher Ferrari 2002 2002  Ralf Schumacher Williams 2003 2003  Kimi Räikkönen McLaren 2004 2004  Michael Schumacher Ferrari 2005 2005  Fernando Alonso Renault F1 2006 2006  Giancarlo Fisichella Renault F1 2007 2007  Fernando Alonso McLaren 2008 2008  Kimi Räikkonen Ferrari 2009 2009  Jenson Button Brawn GP 2010 2010  Sebastian Vettel Red Bull Racing 2011 2011  Sebastian Vettel Red Bull Racing 2012 2012  Fernando Alonso Ferrari 2013 2013  Sebastian Vettel Red Bull Racing 2014 2014  Lewis Hamilton Mercedes 2015 2015  Sebastian Vettel Ferrari 2016 2016  Daniel Ricciardo Red Bull Racing 2017 2017  Max Verstappen Red Bull Racing

Kategooria:Malaisia sport
Kategooria:Vormel 1 etapid